《晴日登盍簪楼用海屿韵纪兴 其六》
明代·霍与瑕

朱栏画艇碧波心，几被风吹雨打沉。晴日自除青藻尽，晚天仍系绿杨阴。

杯盘可泛元宵月，稚子能翻白雪吟。喧枥散林人尚健，何时还此盍华簪。

作者简介：广东南海人，字勉衷。霍韬子。嘉靖三十八年进士。授慈溪知县。以严嵩党羽鄢懋卿巡盐行部，不为礼，被劾罢。后起知鄞县，官终广西佥事。